**Opgraderet Polestar software øger**

**baghjulsmomentet på AWD’er**

Volvo introducerer en ny softwareopdatering, der er udviklet af Polestar, og som øger drejningsmomentet til baghjulene på Volvo-biler med firehjulstræk og giver en mere dynamisk kørestil.

Denne softwareoptimering, som Volvo’s nye eldrift-mærke, Polestar, har udviklet, øger mængde og frekvens af det drejningsmoment, der tilføres baghjulene, forbedrer styreegenskaberne og giver bedre kontrol og præcision ved kurvekørsel samt bedre træk ved acceleration og en mere aktiv kørestil.

”Vi finjusterer altid køreoplevelsen, og denne opgradering gør på samme tid firehjulsdrift mere blød og mere dynamisk,” forklarer Henrik Green, seniorchef i Volvo Cars’ afdeling for forskning og udvikling.

AWD-optimeringen aktiveres let enten ved at vælge bilens ”Dynamic Drive mode”, eller når ”Electronic Stability Control er tilkoblet.

Den nye baghjuls-momentfordeling føjer yderligere et optimeringsområde til den seneste Polestar-softwareopdatering. De fem eksisterende områder inkluderer en mere skarp reaktion ved både op- og nedregulering af gas, optimerede og hurtigere gearskift samt bevaring af gearindstillingen ved kurvekørsel og højere motorydelse.

Polestar’s AWD-optimering kan fås til benzin- og dieselmotorer i Volvo’s V90- og 60-serier samt XC40.

**Til redaktionen**:

Kan købes til nye Volvo-biler med firehjulsdrift, der er bygget på SPA- og CMA-platformene fra modelår 2019 og frem (plug-in hybrider indgår ikke).

Plug-in hybrider, T8 og T6 Twin Engine varianter. som har el-styret bagakselsystem (ERAD) og anvender el på baghjulene, har allerede baghjulsdrift og behøver ikke yderligere AWD-optimering.

I Europa er Polestar’s softwareopdateringer WLTP kompatible og en del af certificeringsprocessen.

Polestar-optimeringer indgår i alle Volvo’s fabriksgarantier og er godkendt af producenten.

*Yderligere billeder kan hentes på http://www.media.volvocars.com*